Uppeldi til ábyrgðar ( Restitution – Self Discipline ) uppbyggingarstefnan er hugmyndafræði sett fram af Diane Gossen sem byggir kenningar sínar að hluta á sjálfsstjórnarkenningum William Glasser . Starfsfólk Kerhólsskóla notar hugmyndarfræðina um Uppeldi til ábyrgðar ( UTÁ ) í stólastarfinu . Um er að ræða áherslubreytinar í samskiptum sem eiga að kenna börnum sjálfsaga og ábyrga hegðun . Ef samskipti í skólanum eru góð og gefandi má byggja á þeim árangrusríkt nám . Í því sambandi er mikilvægt að átta sig á því að eina manneskjan sem við getum stjórnað erum við sjálf . Stefnan kennir að það sé í lagi að gera mistök en við fáum tækifæri til að lagfæra þau og læra af þeim með betri samskiptum . Þetta er uppbygging sjálfsaga . Þarfahringurinn er kynntur nemendum svo þeir þekki sínar grunnþarfir og geti uppfyllt þær án þess að trufla aðra . Ein af skólareglum Kerhólsskóla er að nemendur fari eftir sínu hlutverki sem þeir hafa tekið þátt í að móta . Með því að sinna sínu hlutverki sýna nemendur hvernig þeim finnst mikilvægt að koma fram við aðra og hvernig manneskjur þeir vilja vera . Samskipti við aðra reyna á lífsgildi okkar og þarfir sem við verjum með hegðun okkar . Allir umsjónarhópar gera bekkjarsáttmála . Til að skapa öryggi og traust í skólasamfélaginu verðum við að hafa skýr mörk sem styðja við sáttmála skólans . Lærdómssamfélagið í Kerhólsskóla einkennist af gleði , jákvæðni og virðingu . Þessi sáttmáli hjálpar nemendum að finna til innri gleði við að leggja sig fram og breyta rétt . Allir hópstjórar og umsjónakennarar sjá um að vinna markvisst með og kynna Uppeldi til ábyrgðar í sínum umsjónarhópum . Það á þó ekki eingöngu að vera á höndum þeirra að vinna með UTÁ í skólanum heldur tökum við öll höndum saman sem hér störfum um að innleiða og nota uppbygginarstefnuna í öllu starfi skólans .